#กินอาหารแบบเมดิเตอร์เรเนียนอร่อยชะลอวัยได้ประโยชน์ 🌿 . หลายปีมานี้ มีงานวิจัยมากมายที่ได้ผลออกมาในทิศทางเดียวกันว่า การกินอาหารในสไตล์เมดิเตอร์เรเนียน (Mediterranean Diet) ได้ประโยชน์ต่อสุขภาพในหลายด้าน ดังนี้ . - ลดน้ำหนักในคนที่เป็นโรคอ้วน หรือ มีน้ำหนักเกิน - ลดความดันในคนที่มีภาวะความดันโลหิตสูง - ลดไขมันในเลือด - ลดความเสี่ยงเบาหวาน ลดน้ำตาลในคนไข้โรคเบาหวาน - ลดการอักเสบเรื้อรังในร่างกาย - ลดโอกาสเสี่ยงโรคความจำเสื่อม โรคอัลไซเมอร์ - ลดความเสี่ยงต่อการเกิดโรคหัวใจ อัมพฤกษ์ อัมพาต - ทำให้อายุยืน ชะลอวัย ผิวพรรณสดใส สุขภาพดี . #อาหารในสไตล์เมดิเตอร์เรเนียน (Mediterranean Diet) ประกอบด้วยอะไรบ้าง ? 🌿ข้าว - แนะนำ เป็นข้าวกล้อง ข้าวไรซ์เบอร์รี่ 🌾🌾 พืชตระกูลถั่วต่าง ๆ (Legumes) 🥜🥜 ธัญพืชนานาชนิดที่ผ่านการแปรรูปน้อยที่สุด (สังเกตว่าอาหารกลุ่มนี้จะเป็น คาร์โบไฮเดรตชนิด Low Glycemic index และ Low Glycemic load) 🌿ผัก ผลไม้สด หลากหลายชนิด 🍉🍊🍋 🌿โปรตีนจากเนื้อปลา (อุดมไปด้วยกรดไขมันโอเมก้า 3) เนื้อไก่ที่ติดมันน้อย ๆ และไข่ในปริมาณที่เหมาะสม พยายามเลี่ยงเนื้อแดง หรือเนื้อที่ติดมันเพื่อลดไขมันอิ่มตัว รวมถึงเลี่ยงผลิตภัณฑ์เนื้อแดงแปรรูปทุกชนิด เช่น ไส้กรอก ฮอตดอก เบคอน และแฮม เป็นต้น 🌿น้ำมันมะกอก (Olive oil) เป็นสิ่งที่ควรมีติดบ้านเสมอ เพราะอุดมไปด้วยไขมันที่ดี (Good fat) ชนิดกรดไขมันไม่อิ่มตัวเชิงเดี่ยว (Monounsaturated fatty acid - MUFAs) หรือชื่อว่า กรดไขมันโอเลอิก หรือ กรดไขมันโอเมก้า 9 ในปริมาณที่สูง ปัจจุบันเราพบว่าช่วยลดคอเลสเตอรอลตัวไม่ดี (LDL cholesterol) และเพิ่มคอเลสเตอรอลตัวดี (HDL cholesterol) ในเลือดได้ และยังช่วยลดกระบวนการอักเสบในร่างกายได้อีกด้วย 🌿นมและผลิตภัณฑ์จากนม 🥛เช่น นม โยเกิร์ต ชีส ในปริมาณที่พอเหมาะ 🌿ไวน์แดง (Red wine) 🍷ในปริมาณเล็กน้อยถึงปานกลาง ในไวน์แดงยังมีสารต้านอนุมูลอิสระที่ดีมากอีกชนิดหนึ่ง นั่นก็คือ สาร #เรสเวอรอทรอล (Resveratrol) นั่นเอง . ลองปรับไปใช้กันดูนะครับ ไม่ต้องตามนี้หมด 100% ก็ได้ เพราะแค่เริ่มเปลี่ยนแปลงเล็กน้อยก็ได้ประโยชน์อย่างแน่นอน . #หมอหล่อคอเล่า